CELEX: C2005/217/10
Language: el
Date: 2005-09-03 00:00:00
Title: Απόφαση του Δικαστηρίου (δεύτερο τμήμα), της 7ης Ιουλίου 2005, στην υπόθεση C-147/03: Επιτροπή των Ευρωπαϊκών Κοινοτήτων κατά Δημοκρατίας της Αυστρίας (Παράβαση κράτους μέλους — Άρθρα 12 ΕΚ, 149 ΕΚ και 150 ΕΚ — Προϋποθέσεις προσβάσεως στην πανεπιστημιακή εκπαίδευση — Δυσμενής διάκριση)

3.9.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 217/5
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (δεύτερο τμήμα)
   της 7ης Ιουλίου 2005
   στην υπόθεση C-147/03: Επιτροπή των Ευρωπαϊκών Κοινοτήτων κατά Δημοκρατίας της Αυστρίας (1)
   
   (Παράβαση κράτους μέλους - Άρθρα 12 ΕΚ, 149 ΕΚ και 150 ΕΚ - Προϋποθέσεις προσβάσεως στην πανεπιστημιακή εκπαίδευση - Δυσμενής διάκριση)
   (2005/C 217/10)
   Γλώσσα διαδικασίας: η γερμανική
   Στην υπόθεση C-147/03, με αντικείμενο προσφυγή λόγω παραβάσεως βάσει του άρθρου 226 ΕΚ, η οποία ασκήθηκε στις 31 Μαρτίου 2003, Επιτροπή των Ευρωπαϊκών Κοινοτήτων (εκπρόσωποι: W. Bogensberger και D. Martin), υποστηριζόμενη από τη Δημοκρατία της Φινλανδίας (εκπρόσωποι: A. Guimaraes-Purokoski και T. Pynnä) κατά της Δημοκρατίας της Αυστρίας (εκπρόσωποι: H. Dossi, E. Riedl, καθώς και C. Ruhs και H. Kasparovsky), το Δικαστήριο (δεύτερο τμήμα), συγκείμενο από τους R. Silva de Lapuerta, πρόεδρο του πέμπτου τμήματος, προεδρεύουσα του δευτέρου τμήματος, C. Gulmann, J. Makarczyk (εισηγητή), P. Kūris και J. Klučka, δικαστές, γενικός εισαγγελέας: F. G. Jacobs, γραμματέας: M.-F. Contet, κύρια υπάλληλος διοικήσεως, εξέδωσε στις 7 Ιουλίου 2005 απόφαση με το ακόλουθο διατακτικό:
   
               1)
            
            
               Η Δημοκρατία της Αυστρίας, μη λαμβάνοντας τα μέτρα που είναι αναγκαία για να εξασφαλιστεί ότι οι κάτοχοι διπλωμάτων δευτεροβάθμιας εκπαιδεύσεως που έχουν αποκτηθεί εντός των λοιπών κρατών μελών μπορούν να έχουν πρόσβαση στην ανώτερη ή πανεπιστημιακή εκπαίδευση που αυτή οργανώνει υπό τις ίδιες προϋποθέσεις με τους κατόχους διπλωμάτων δευτεροβάθμιας εκπαιδεύσεως που έχουν αποκτηθεί στην Αυστρία, παρέβη τις υποχρεώσεις που υπέχει από τα άρθρα 12 ΕΚ, 149 ΕΚ και 150 ΕΚ.
            
         
               2)
            
            
               Καταδικάζει τη Δημοκρατία της Αυστρίας στα δικαστικά έξοδα.
            
         
      (1)  ΕΕ C 112 της 10.05.2003.